Гуардиола навива по телефона Бенасер за Ман Сити | Футбол | Телевизия Евроком
Каталунският специалист се е обадил по телефона на халфа, за да го убеди да премине в състава на "гаржданите"
1 месецФутбол 113 Симеон Кисьов
Мениджърът на Манчестър Сити Джосеп Гуардиола лично се е заел да уреди привличането на Исмаел Бенасер от Милан, твърди RMC Sport. Каталунският специалист се е обадил по телефона на халфа, за да го убеди да премине в състава на "гаржданите". Гуардиола се опасява, че ако не действа бързо, Бенасер ще подпише с Пари Сен Жермен, който е другият основен претендент за подписа му.
22-годишният алижрец вече има опит в Англия, защото прекара известно време в академията на Арсенал и дори записа един мач за тима, преди да бъде продаден на Емполи за 1 млн. евро през 2017 година.
Бенасер не впечатли с изявите си в първите мачове с екипа на Милан, но постепенно се утвърди в тима и доказа, че неслучайно беше избран за най-добър футболист на последното издание на Купата на Африка, спечелено от Алжир. Халфът изигра 20 мача за "росонерите" в Серия "А", но още няма гол.
Смята се, че в договора на Бенасер има откупна клауза на стойност 50 млн. евро, която няма да е проблем нито за Ман Сити, нито за ПСЖ. Милан няма да има как да задържи 22-годишния техничар, ако той поиска трансфер. Италианският гранд плати за него само 16 млн. и ще реализира сериозна печалба от евентуална сделка.